wickkiey/tamil-wikipedia-chunked huggingface dataset:
# சூட்டுக்கோல் மாயாண்டி சுவாமிகள்

**சூட்டுக்கோல் மாயாண்டி சுவாமிகள்** என்பவர் சிவகங்கை மாவட்டம் கட்டிகுளத்தில் வாழ்ந்த சித்தராவார். இவர் அங்கு வாழ்ந்த ராமலிங்க சாமிகளின் சீடராக இருந்தவர். ராமலிங்க சாமிகளிடம் இருந்த சூட்டுக்கோல், அவரது காலத்திற்கு பிறகு மாயாண்டி சாமிகளிடம் இருந்தது. தற்போது இந்த சூட்டுக்கோல் மாயாண்டி சாமிகள் சமாதியில் உள்ளது. அந்தக் கோலால் நல்லவர்களுக்கு நன்மையும், தீயவர்களுக்கு தண்டனையும் உண்டாகும் என்பது நம்பிக்கையாகும்.  
கட்டிக்குளத்தில் குப்பமுத்து வேளார் - கூத்தாயி அம்மாள் தம்பதியினருக்கு காளயுத்தி வருடம் ஆடி மாதம் பூராட நட்சத்திரத்தில் மாயாண்டி பிறந்தார். இளவயதிலேயே இறையருள் பெற்றார்.  
பள்ளிக் கல்வியைக் கற்றார். இடையே சித்து வேலைகளால் மக்களிடேயே பிரபலாக இருந்தார், பெற்றோர் இவரை புளியங்குடி கிராமத்தினைச் சேர்ந்த மீனாட்சி எனும் பெண்மணிக்கு திருமணம் செய்துவைத்தனர்,. ஒரு மகனையும், மகளையும் பெற்றார், பழநி யாத்திரைக்காக மனைவியின் நகையை விற்று அங்கு சென்றார். ராமேஸ்வரம் செல்லும் சாதுக்களுக்கும் உணவளித்தார்.  
1930 ம் ஆண்டு புரட்டாசி மாதம் 11ம் நாள் சமாதியடைந்தார்.  
மதுரை<nowiki/>யைச் சேர்ந்த செல்வந்தரான கருப்பணக்கோனாரின் மகன் இருளப்பக்கோனார் என்பவர் திருப்பரங்குன்றம் அருகே மாயாண்டி சுவாமிகளுக்கு கோவில் கட்டினார்.இவரது சந்ததிகள் இன்றளவும் இந்த கோவிலை பாதுகாத்து வருகின்றனர்.
# சித்காரா பல்கலைக்கழகம், ராஜ்புரா

**சித்காரா பல்கலைக்கழகம்** (*Chitkara University*) (*பஞ்சாபி: ਚਿੱਤਕਾਰਾ ਯੂਨੀਵਰਸਿਟੀ*) எனும் இந்த தனியார் பல்கலைக்கழகம், இந்திய பஞ்சாப் மாகாணத்திலுள்ள பட்டியாலா மாவட்டத்தின் ராஜ்புரா என்னுமிடத்தில் அமைந்துள்ளது. சண்டிகர் - பட்டியாலா தேசிய நெடுஞ்சாலையில் (*NH 64*) சண்டிகரிலிருந்து சுமார் 30 கிலோமீட்டர் தொலைவில் நிறுவப்பட்டுள்ள இப்பல்கலைக்கழகம், 2010-ம் ஆண்டு, "சித்காரா கல்வி அறக்கட்டளையின்" கீழ் நிறுவப்பட்டதாகும்.
# ஒளியூடுருவு தோற்படலம்

**ஓளியூடுருவு தோற்படலம்** (stratum lucidum) என்பது இறந்த அல்லது உயிர்ப்பில்லாது காய்ந்து இருக்கும் ஒளியூடுருவு தன்மைகொண்ட தோலணுக்களால் ஆன படலம். இது மாந்தர்களின் உள்ளங்கை, உள்ளங்கால்களில் காணப்படும் தோற்பகுதி. நுண்ணோக்கியால் காணும்பொழுது ஒளியூடுருவும் தன்மை அறியப்பட்டதால் இப்பெயர் பெற்றது. உள்ளங்கை, உள்ளங்கால் போன்ற தடித்த தோலின் மேலிருக்கும் பகுதியில்தான் இந்தப் படலத்தை நுண்ணோக்கியால் காணமுடிகின்றது.  
கெரட்டினணுக்களால் (keratinocytes) ஆன மேற்தோல் குருணையணுப் படலத்துக்கும் (stratum granulosum) கெட்டி மேற்தோல் படலத்துக்கும் (stratum corneum) இடையே மூன்றுமுதல் ஐந்து வரையிலான படலங்களாக, இறந்துபட்ட தட்டையான படலங்களாக இந்த ஒளியூடுருவு படல அடை கெரட்டின் அணுக்களால் ஆனதாக உள்ளது இந்த ஒளியூடுருவு படலத்தின் கெரட்டின் தோலணுக்கள் தனித்த எல்லைகள் கொண்டிராமல் கெரட்டின் அணுக்குகளுக்கு இடைப்பட்ட ஒருவகையான எலைடின் (eleidin) என்னும் அணுவிடைப் புரதப்பொருளால் நிரப்பப்பெற்றுள்ளது.
# சேசாத்திரி சுவாமிகள்

**சேசாத்திரி சுவாமிகள்** (*Seshadri Swamigal*) என்பவர் திருவண்ணாமலையில் வாழ்ந்த சித்தராவார். இவர் சமாதி அடைந்த இடம் திருவண்ணாமலை கிரிவலப்பாதையில் அமைந்துள்ளது. சேசாத்திரி சுவாமிகளை காஞ்சி காமாட்சியின் அவதாரம் என்று பக்தர்கள் கூறுகிறார்கள். இவர் தன்னுடைய 19வது வயதில் கிபி 1889ல் திருவண்ணாமலைக்கு வந்தார். அதன்பின்பு திருவண்ணாமலையிலேயே வாழ்ந்து மறைந்தார். இவர் இரமண மகரிசி பாதாள லிங்க சந்நதியில் அமர்ந்து தியானத்தில் இருந்தபோது, அவரை மீட்டார்.
# சேசாத்திரி சுவாமிகள்

## வரலாறு

### பிறப்பும் இளமையும்

காமகோடி வம்சத்தில் வரதராஜன் - மரகதம்பாள் தம்பதியினருக்கு 1870 ஜனவரி 22ம் நாள் உத்திரமேரூர் அருகே வாவூர் கிராமத்தில் பிறந்தார். இவர் பிறந்தது சனிக்கிழமை, ஹஸ்த நட்சத்திரமாகும். சாஸ்திரங்களைக் கற்று வல்லவராக இருந்தார். சேஷாத்ரியின் 14 வயதில் அவருடைய தகப்பனார் இறந்துவிட்டார். திருமண ஏற்பாடுகள் நடைபெற இருந்தபோது அவருடைய ஜாதகத்தினைக் கணித்தவர்கள், இவர் சன்னியாசியாக மாறி யோகியாகக் கூடியவர் என்றார்கள்.
# சேசாத்திரி சுவாமிகள்

## வரலாறு

### திருவண்ணாமலை விஜயம்

அவருடைய தாயார் அருணாசல, அருணாசல, அருணாசல என மூன்று முறை கூறிவிட்டு உயிர்துறந்தார். இதனால் அண்ணாமலை சேசாத்திரியின் மனதில் ஆழப்பதிந்து திருவண்ணாமலைக்கு வந்தார்,  
திருவண்ணாமலையில் வந்து சித்துகளை செய்துகாட்டினார். அவருடைய சித்துகளை அறிந்த மக்கள் அவரிடம் வந்தார்கள். நல்லவர்களுக்கு நல்வாக்கும், தீயவர்களுக்கு கொடுஞ்சொற்களும் கூறினார். மனநிலை சரியில்லாதவர் போல வேகமாக சிரிப்பதும், ஓடுவதும், தன்னைப் பார்க்க வருகின்றவர்களை கட்டியணைத்தல், கன்னத்தில் அறைதல், எச்சில் உமிழ்தல் என செய்வார்.
# சேசாத்திரி சுவாமிகள்

## வரலாறு

### ரமணரை காப்பாற்றுதல்

ரமண மகரிசி சிறுவயதில், திருவண்ணாமலையில் அண்ணாமலையார் கோயிலில் இருந்த பாதாள லிங்க சன்னதியில் தவமிருந்தார். அவரின் ஆழ்ந்த தவம் நீண்ட நாட்களாக இருந்தமையால், அவரைச் சுற்றி பல்லி, பாம்பு போன்ற உயிரினங்கள் அண்டின. பல நாட்களாக உணவும் நீரும் எடுத்துக் கொள்ளாமல் இருந்த ரமணரை சேசாத்திரி சாமிகள் காப்பாற்றி, உலகிற்கு ரமணரை அறிமுகம் செய்தார்.
# சேசாத்திரி சுவாமிகள்

## வரலாறு

### முக்தியடைதல்

கிபி 1928ம் ஆண்டு டிசம்பர் மாதம் 29ம் நாள் பக்தர்கள் அனைவரும் ஒன்றுகூடி சேசாத்திரி சாமிகளுக்கு அபிசேகம் செய்ய கோரிக்கை வைத்தனர். முதலில் சுவாமிகள் மறுத்தாலும் பின்பு பக்தர்களின் வற்புறுத்துதலால் ஏற்றுக்கொண்டார். பக்தர்கள் பலர் குடம்குடமாக அபிசேகங்களை செய்து அலங்கரித்தனர். அந்த அபிசேகத்தின் குளிர்ச்சியால் சேசாத்திரி சாமிகளுக்கு குளிர் காய்ச்சல் வந்தது. உணவோ, நீரோ எடுத்துக் கொள்ளாமல் இருந்தார். பக்தர்கள் கம்பளி கொடுத்தாலும் போர்த்திக் கொள்ளாமல் இருந்தார். கிபி 1929ம் ஆண்டு ஜனவரி மாதம் 4ம் நாள் வெள்ளிக்கிழமை ஹஸ்த நட்சத்திரத்தன்று முக்தி அடைந்தார். முக்தி நாள் தமிழ் மாதமான மார்கழி மாதம் 21ம் நாளாகும்.
# சேசாத்திரி சுவாமிகள்

## சமாதிக் கோயில்

சேசாத்திரி சாமிகளின் சமாதிக் கோயில் திருவண்ணாமலை கிரிவலப் பாதையில் ரமண மகரிசியின் ஆசிரமத்திற்கு அருகிலேயே அமைந்துள்ளது.
# சேசாத்திரி சுவாமிகள்

## அற்புதங்கள்

- சிறுவயதில் பொம்மை விற்பவரிடமிருந்து ஒரு கிருஷ்ணர் பொம்மையை எடுத்தார் சேசாத்திரி சாமிகள். அதன்பிறகு அனைத்து பொம்மைகளும் விற்றுத் தீர்ந்தன. இதுபோன்ற வியாபார இடங்களுக்கு சேசாத்திரி சாமிகள் சென்றால் அந்நாளில் அக்கடையில் வியாபாரம் தங்குதடையின்றி நடைபெறும். இதனால் சேசாத்திரி சாமிகளை "தங்க கை சேசாத்திரி சாமி" என்று அழைத்தனர்.
- ஒருநாள் இரவு நேரத்தில் உணவு விடுதியில் நுழைந்து மைதா மாவு மூட்டையினை அடுக்கி வைத்த இடத்திலிருந்து எடுத்து, தண்ணீர் பீப்பாயில் கொட்டிவிட்டார். சாமிகளின் செயலைக் கண்டு பதறிய உணவு விடுதி ஆட்கள் அவரைத் துரத்திவிட்டனர். இரவு நேரத்தில் அவர் மூட்டையளவு மாவை வீண் செய்ததாக வருத்தப்பட்டனர். ஆனால் சற்று நேரத்தில் ஒரு வாகனம் நிறைய ஆட்கள் வந்து அருகில் சர்க்கஸ் அமைக்க வந்திருப்பதாகவும், உணவு வேண்டும் என்றும் கேட்டுள்ளனர். அவர் கொட்டிய மாவு அனைத்துமே உணவானது. இச்செய்தி அனைத்து உணவு விடுதிக்காரர்களுக்கும் சென்று அனைவரும் சுவாமிகளின் வருகையை எதிர்பார்த்திருந்தனர்.
- பாலாஜி சுவாமிகளை குருவாக ஏற்று மந்திர உபதேசமும், சன்னியாசமும் பெற்றார்.
# சடையாச்சி அம்மையார்

**சடையாச்சி அம்மை** என்பவர் திருவண்ணாமலையில் வாழ்ந்து சமாதியடைந்த சித்தராவார்.
# சடையாச்சி அம்மையார்

## வரலாறு

இவரது இயற்பெயர் சண்முகத்தம்மாள். ராஜபாளையம் ஊரைச் சேர்ந்த இவர், திருவண்ணாமலைக்கு 40 வயதில் வந்தார். இல்லறவாழ்க்கையை துறந்து திருவண்ணாமலையில் முலைப்பால் தீர்த்தம், பலாமரத்தடி குகை போன்றவற்றில் வாழ்ந்தார்.
# சடையாச்சி அம்மையார்

## வரலாறு

### சிவத்தொண்டு

அண்ணாமலையாருக்கு தும்பைப் பூவால் மாலை செய்து தினமும் சாற்றிவந்தார். தும்பைப்பூ சிவனுக்குப் பிரியமானது என்று எடுத்துரைப்பார்.
# சடையாச்சி அம்மையார்

## வரலாறு

### மகிமை

அம்மை ஐந்து நாட்களாய் கோயிலுக்கு வராமல் இருந்தார். அர்ச்சகர் கனவில் வந்த சிவபெருமான் குளத்தில் நீருக்குள் அவர் இருப்பதை தெரிவித்தார். பின்பு அர்ச்சகர் குளத்து படிகட்டின் அடியில் மாட்டியிருந்த அம்மையை விடுவித்துள்ளார். ஐந்துநாட்கள் நீரில் படுத்த நிலையில் தியானம் செய்துள்ளார் அம்மை.  
இவரது சடை பதினாறு அடி நீளமும், ஒரு அடி அகலமும் கொண்டிருந்தது. இதனால் சடையாச்சி அம்மையார் என்று பெயர் பெற்றார்.
# சப்தகந்த அடியார்

**சப்தகந்த அடியார்** என்பவர் திருவண்ணாமலையில் வாழ்ந்த சித்தராவார். இவர் திருவண்ணாமலையை ஏழு முறை கிரிவலம் வருவதும், மாதத்தில் ஏழு நாட்கள் மட்டுமே உணவு உட்கொள்வதுமென இருந்துள்ளார். ஏழு நாட்கள் தவிற பிற நாட்களில் உண்ணா நோம்பு இருந்துள்ளார்.  
இவரது உடலில் ஒருவித நறுமணம் வீசுமெனவும், இவரது தலைமுடி தங்க இழைபோல் இருக்குமெனவும் நம்பப்படுகிறது. இவரது தலைமுடிகள் உதிர்ந்த இடங்களில் ஏழு சிவலிங்கள் தோன்றியதாகவும், அந்த லிங்கங்கள் சப்தகந்த லிங்கங்கள் எனவும் அழைக்கப்பட்டன. தலைமுடி உதிரும் இடங்களில் இறைவனே தோன்றி முதல் கந்தம் முற்றியது. இரண்டாம் கந்தம் முற்றியது என கூறுவாராம்.
# வுட்ரோஸ் நடவடிக்கை

**வுட்ரோஸ் நடவடிக்கை**(*Operation Woodrose*) என்பதுஇந்தியாவின் பஞ்சாப் மாநிலத்தில் புளூஸ்டார் நடவடிக்கையைத் தொடர்ந்த மாதங்களில் "பரவலாகக் கிளர்ச்சிவெடிக்காமல் தடுக்கும்" பொருட்டு இந்திரா காந்தி தலைமையிலான இந்திய அரசால்மேற்கொள்ளப்பட்ட இராணுவ நடவடிக்கையாகும். நாட்டின் மிகப்பெரிய சீக்கிய அரசியல் கட்சியான அகாலி தளத்தின் அனைத்து உறுப்பினர்களையும் கைது செய்ததோடு,மாணவர்அமைப்பான அனைத்து இந்திய சீக்கிய மாணவர் சங்கத்தையும்தடை செய்தது. மேலும், கிராமப்புறங்களில் இந்திய இராணுவம் மேற்கொண்ட அதிரடி நடவடிக்கைகளில் ஆயிரக் கணக்கான சீக்கியர்கள், பெரும்பாலும் இளைஞர்கள், விசாரணைக்கென காவலில் எடுக்கப்பட்டு, கடும் வதைக்கு ஆளாக்கப்பட்டனர். இந்நடவடிக்கைக்குப் பின், ஒரு சிறுபான்மை சமூகத்தை ஒடுக்கும் பொருட்டு "கொடுமையான சட்டதிட்டங்களை"மத்தியஅரசு கையாண்டதாகக் கடுமையாக விமரிசிக்கப்பட்டது.  
நடவடிக்கையின்போது அப்பாவி குடிமக்கள் எனக் கருதப்படுவோர் உட்பட ஆயிரக் கணக்கான சீக்கிய இளைஞர்கள் சுற்றிவளைக்கப்பட்டனர். இச்செயல் மாநிலத்தில் சீக்கிய இளைஞர்களை அடியோடு களையும் நோக்கத்தில் மேற்கொள்ளப்பட்டதாகக் கருதப்படுகிறது. இந்தர்ஜீத் சிங் ஜைஜீ வெளியிட்டக் கணக்கீட்டின்படி இந்தக் காலகட்டத்தில் நிகழ்த்தப்பட்ட இராணுவநடவடிக்கைகளின்விளைவாக ஏறத்தாழ பத்து இலட்சம் பேர் காணாமல் போனதாகவோ கொல்லப்பட்டதாகவோ அறிவிக்கப்பட்டது. கூட்டுப் புலனாய்வு குழுவினைச் சேர்ந்த சங்கத் சிங் கூற்றுபடி, நடவடிக்கை தொடங்கிய முதல் நான்கு முதல் ஆறு வாரங்களுக்குள் கிட்டத்தட்ட பத்து இலட்சம் இளைஞர்கள் காவலில் வைக்கப்பட்டனர்,மேலும் அதிலும் பலரைப் பற்றிய தகவல் அறியப்படவில்லை. அவர் மேலும் இருபதாயிரம் இளைஞர்கள் பாக்கித்தானுக்குச் சென்றதாகவும் குறிப்பிடுகிறார்.  
இந்நடவடிக்கையைச் சட்டப்பூர்வமாக்க வேண்டி, பஞ்சாப் மற்றும் சண்டிகர் மாநிலங்களை 'கலவரப் பகுதிகள்' என இந்திய அரசு *பஞ்சாப் மற்றும் சண்டிகர் கலவரப் பகுதிச் சட்டம் 1983* ஐ இயற்றி அறிவித்தது. அதோடு *இராணுவப் படை (பஞ்சாப் மற்றும் சண்டிகர்) சட்டம் 1983* இயற்றியதன்மூலம் இராணுவத்திற்குப் பொதுமக்கள் எவரையும் காவலில் எடுக்கவும் கைது செய்யவும் வகை செய்யும்அதிகாரத்தை வழங்கியது. இச்சட்டம் பணி ஆணை பெற்ற, பெறாத மற்றும் பிடியாணை பெற்ற அனைத்து அதிகாரிகளுக்கும், "பொது ஒழுங்கைக் காக்கும் பொருட்டு போதுமானதாகத்தான்கருதியவளவு எச்சரித்தப் பின்பு உயிர்ச்சேதம் விளைவிக்கும் அளவிற்குச் சுடவோ, வேறுஎந்தவன்மையான முறையினைக் கையாளவோ" அதிகாரம்வழங்கியது. மேற்கூறிய அதிகாரிகள் "பிடியியல் குற்றம் புரிந்தவரையோ அல்லது அத்தகைய குற்றம் புரிந்திருக்கக் கூடும் என்பதற்கான நியாயமான சந்தேகத்திற்கு உள்ளானவரையோ பிடியாணை இன்றி கைது செய்யலாம்" என்றும் இச்சட்டம் அனுமதித்தது.  
தீவிரவாதிகளென சந்தேகிக்கப்படுவோரை விசாரித்து தண்டனை வழங்க, *தீவிரவாதத்தால் பாதிக்கப்பட்ட பகுதிகள் (சிறப்பு நீதிமன்றங்கள்) சட்டம் 1984* இன் கீழ் விரைவு நீதிமன்றங்கள் நிறுவப்பட்டன.  
பஞ்சாப் காவல்துறை தலைவரான கே.பி.எஸ்.கில் இச்செயல்பாடுகள் "உள்நாட்டுக் கலவரத்தில் இராணுவத்தின் தலையீட்டால் நேரும் பழம் குறைகளால் பாதிக்கப்பட்டுள்ளன" என்றும் இந்திய இராணுவம் "குருட்டுத்தனமாக" நடந்து கொண்டதாகவும் கூறினார்.  
ஆட்கள் மற்றும் ஆயுதக் கடத்தல்களைத் தடுக்கும் பொருட்டு பாக்கித்தான் எல்லையை அடைக்கும் பொறுப்பில் நியமிக்கப்பட்ட படைத்தலைவர் ஜம்வால், பஞ்சாப் மாநிலத்தில் இருக்கும் தீவிரவாதிகளை ஒடுக்குமாறு உத்தரவுபெற்ற படைத்தலைவர் ஆர்.எஸ். தயால் ஆகியோரது மேற்பார்வையில் இராணுவ நடவடிக்கைகள் மேற்கொள்ளப்பட்டது.
# கைத்தல்

**கைத்தல்** (*Kaithal*, ) இந்திய மாநிலம் அரியானாவில் கைத்தல் மாவட்டத்தில் உள்ள நகரமும் நகரமன்றமும் ஆகும். கைத்தல் முன்னதாக கர்னால் மாவட்டதின் அங்கமாகவும் பின்னர் குருட்சேத்திரா மாவட்டத்திலும் இருந்தது. நவம்பர் 1, 1989இல் இது கைத்தல் மாவட்டத்தின் தலைநகரமாயிற்று. பஞ்சாபின் பட்டியாலா, குருச்சேத்திரம், ஜிந்து மற்றும் கர்னாலுடன் பொது எல்லையைக் கொண்டுள்ளது. கைத்தல் மாவட்டம் அரியானாவின் வடமேற்கு பகுதியில் அமைந்துள்ளது. இதன் வடமேற்கு எல்லை குக்லா-சீக்கா பஞ்சாப் மாநிலத்துடன் இணைந்துள்ளது.
# கைத்தல்

## புவியியல்

கைத்தல் ஆள்கூறுகளில் அமைந்துள்ளது. இதன் சராசரி உயரம் 220 மீட்டர்கள் (721 அடி) ஆகும்.
# கைத்தல்

## தொன்மவியல்/வரலாற்றுக்கு முந்தையக் காலம்

பல்லாண்டுகளாக, இது **கபிஸ்தலம்** என அறியப்பட்டு வந்துள்ளது. இதன் பொருள் "*கபியின்* இடம்" என்பதாகும்; கபி என்பது அனுமனின் மற்றொரு பெயராகும். இதனை மகாபாரதத்தின் பாண்டவப் பேரரசர், தருமன் நிறுவியதாக கருதப்படுகின்றது. அனுமனுடன் தொடர்புடையதாக கருதப்படும் இங்கு அனுமனின் தாய் அஞ்சனைக்கு கோயில் உள்ளது. எனவே இதுவே அனுமனின் பிறப்பிடம் என உள்ளூர்வாசிகளால் நம்பப்படுகின்றது.  
வாமன புராணத்தில் இங்குள்ள விருத்தகேதார கோயில் குறிப்பிடப்பட்டுள்ளது.
குருச்சேத்திராவைச் சுற்றியுள்ள 48 கோயில்களுக்கு சமயப் பயணம் மேற்கொள்கையில் பல கோயில்கள் உள்ள கைத்தல் முதன்மையான ஒன்றாகும்.
# கைத்தல்

## மக்கள்தொகையியல்

2011ஆம் ஆண்டு இந்திய கணக்கெடுப்பின்படி, கைத்தலின் மொத்த மக்கள்தொகை 9,45,631. பாலின விகிதம் 887 (F/M). ஆறு அகவைக்கு குறைவானோர் மக்கள்தொகையில் 11.5% ஆகும். படிப்பறிவு 80.76%; ஆண்கள் படிப்பறிவு 87.65%, பெண்கள் படிப்பறிவு 73.07%. பஞ்சாபியும் இந்தியும் முதன்மை மொழிகளாகும்.
கைத்தல் மாவட்டத்தில் 277 சிற்றூர்களும் 253 பஞ்சாயத்துக்களும் உள்ளன.
# உலக இயற்கை வளம் பாதுகாப்பு நாள்

**உலக இயற்கை வளம் பாதுகாப்பு நாள்** (*World Nature Conservation Day*) ஒவ்வோர் ஆண்டும் சூலை 28 ஆம் நாள் கொண்டாடப்படுகிறது.  
உலகிலுள்ள இயற்கை வளங்களைப் பாதுகாப்பதற்காக பன்னாட்டு இயற்கைப் பாதுகாப்பு சங்கம் 1948ஆம் ஆண்டில் தொடங்கப்பட்டது. உலகத்தில் ஏற்பட்டிருக்கும் சூழல் பிரச்சினைகளுக்குத் தீர்வு காணவும், அதனால் ஏற்படும் சவால்களை உலகம் எதிர்கொள்ள வேண்டி இருக்கிறது. ஆகவே இயற்கையை நாம் பாதுகாத்தால், இயற்கை நம்மைப் பாதுகாக்கும் என்கிற நோக்கில் இந்நாள் கொண்டாடப்படுகிறது.
# டிஏவி பொறியியல் மற்றும் தொழில்நுட்ப நிறுவனம்

**டிஏவி பொறியியல் மற்றும் தொழில்நுட்ப நிறுவனம்** (*DAV Institute of Engineering & Technology (DAVIET*) (*பஞ்சாபி: ਡੀ.ਏ.ਵੀ ਇੰਜੀਨੀਅਰਿੰਗ ਅਤੇ ਤਕਨੀਕੀ ਸੰਸਥਾ*) எனும் இந்த தனியார் உயரடுக்கு தொழில்நுட்ப நிறுவனம், இந்திய பஞ்சாப் மாகாணத்திலுள்ள ஜலந்தர் மாநகரத்தில் அமைந்துள்ளது. இளங்கலை, முதுகலை மற்றும் முனைவர் படிப்புகள் வழங்கிவரும் இப்பொறியியல் நிறுவனம், 2001-ம் ஆண்டு, "தயானந்த ஆங்கிலோ-வேத கல்லூரி அறக்கட்டளை" மற்றும் மேலாண்மை சமூகத்தால் சுமார் 18 ஏக்கர் பரபளவில் நிறுவப்பட்டுள்ளது.
# டிஏவி பல்கலைக்கழகம், ஜலந்தர்

**டிஏவி பல்கலைக்கழகம்** (*DAV University (DAVU*) எனும் இந்த தனியார் பல்கலைக்கழகம், இந்திய பஞ்சாப் மாகாணத்திலுள்ள ஜலந்தர் அருகிலுள்ள சர்மத்பூர் கிராமம் எனும் பகுதியின் தேசிய நெடுஞ்சாலையில் (என்.எச் 44), அமைந்துள்ளது. விவசாய பீடங்களின் தாயகமாக உள்ள இப்பல்கலைக்கழகம், இந்திய இளைஞர்களிடையே தொழில் வளம் பெருக்கும் நோக்கில் 2013-ம் ஆண்டு, டிஏவி அறக்கட்டளையின் கீழ் நிறுவப்பட்டது. நாடுமுழுவதும் 780 கல்வி நிறுவனங்களை நிர்வகிக்கும் டிஏவி பல்கலைக்கழகம், அறிவியல், பொறியியல், வணிகவியல், மேலாண்மை, மொழியியல், உடற்கல்வி மற்றும் ஊடக & நிறை தொடர்பு போன்ற பாடப்பிரிவுகளை ஏற்படுத்தி இயங்கிவருகிறது.
# மாலேர் கோட்லா

**மாலேர்கோட்லா இராச்சியம்** (*State of Malerkotla*) அல்லது **மாலேர் கோட்லா** ( *Maler Kotla*) பிரித்தானிய இந்தியாவில் பஞ்சாப் பகுதியில் அமைந்திருந்த மன்னர் அரசு ஆகும். மாலேர் கோட்லா முஸ்லிம் பெரும்பான்மையுள்ள இராச்சியமாகும். இதனை 1454இல் ஆப்கானித்தானின் சேக் சத்ருத்தீன்-இ-ஜஹான் நிறுவினார். செர்வானி இனத்தினர் ஆண்டு வந்தனர். மாலேர் கோட்லா இராச்சியம் 1657இல் உருவானது. 1947 கலகங்களின் போது பஞ்சாபின் ஏனைய பகுதிகளில் வன்முறைச் சம்பவங்கள் நிகழ்ந்தபோதும் மாலேர் கோட்லா இராச்சியத்தில் ஒரு வன்முறை நிகழ்வும் நடக்கவில்லை. அமைதிப் பூங்காவாக விளங்கியது.  
மாலேர் கோட்லாவின் கடைசி அரசர் ஆகத்து 20, 1948இல் இந்திய ஒன்றியத்துடன் இணைவதற்கு ஒப்பமிட்டார். மாலேர் கோட்லாவின் அரசர்கள் பதான் வம்சத்தைச் சேர்ந்தவர்கள்.  
இந்தியப் பிரிவினையின் போது கடைசி நவாபு இப்த்கர் அலி கான் இந்தியாவில் தங்கி 1982இல் மரணமடைந்தார். அவர் சிர்கன்டு கேட் அருகிலுள்ள சாகி கல்லறையில் அடக்கம் செய்யப்பட்டார். ஆனால் அரச குடும்பத்தில் ஒருபகுதியினர் பாக்கித்தான் சென்று அங்கு இலாகூர், முசபர்கர், கான்கர் ஆகியவிடங்களில் வாழ்கின்றனர்.
# மாலேர் கோட்லா

## இதனையும் காண்க

- இந்திய மன்னராட்சி அரசுகளின் பட்டியல்
- பஞ்சாப் மாகாணம் (பிரித்தானிய இந்தியா)
- பஞ்சாப் அரசுகள் முகமை
- துணைப்படைத் திட்டம்
- சுதேச சமஸ்தானம்
- இந்தியாவின் அரசியல் ஒருங்கிணைப்பு
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
- பட்டியாலா, கிழக்கு பஞ்சாபு அரசுகளின் ஒன்றியம்
# மொரிசியஸ் நாட்டுப்பண்

**அன்னைபூமி(Motherland)** என்னும் பாடல் தீவு நாடான மொரிசியசு நாட்டின் நாட்டுப்பண் ஆகும். இதற்கான இசையமைத்தவர் பிலிப் ஜெண்டல் என்பவராவார். நாட்டுப்பண்ணை எழுதியவர் கவிஞர் ஜீன் ஜார்ஜஸ் (*1933 இல் பிறந்த மொரீசியசு கவிஞர்)*. இந்த பண் மொரிசியசு தீவின் இயற்கையைபற்றி சுருக்கமாக குறிப்பிடுகிறது. மேலும் அதன் அமைதி, நீதி, விடுதலை, அதன் மக்கள் குணங்கள் போன்றவற்றையும் குறிப்பிடுகிறது.
| Glory to thee, Motherland  
O motherland of mine.  
Sweet is thy beauty,  
Sweet is thy fragrance,  
Around thee we gather  
As one people,  
As one nation,  
In peace, justice and liberty.  
Beloved Country,  
May God bless thee  
For ever and ever. | Gloire à toi (Île Maurice),  
(Île Maurice,) Ô ma mère patrie,  
Fraîche est ta beauté,  
Doux est ton parfum,  
Nous voici tous debout,  
En un seul peuple,  
Une seule nation,  
En paix, justice et liberté,  
Pays bien aimé,  
Que Dieu te bénisse,  
Aujourd'hui et toujours. | } |
| --- | --- | --- |  
| க்ளோரி டு தீ மதர்லேண்ட்  
ஓ மதர்லேண்ட் ஆஃப் மைன்  
ஸ்வீட் இஸ் தை பியூட்டி  
ஸ்வீட் இஸ் தை ஃப்ரேக்ரன்ஸ்  
அரௌண்ட் தீ வி கேதர்  
அஸ் ஒன் ப்யூபிள்  
அஸ் ஒன் நேஷன்  
இன் பீஸ், ஜஸ்டிஸ் அண்ட் லிபர்ட்டி  
பிலவ்ட் கன்ட்ரி மே காட் ப்ளெஸ் தீ  
ஃபார் எவர் அண்ட் எவர்! | நினக்கு மகிமை உண்டாகட்டும்!  
தாய் நாடே! எனது தாய் நாடே!  
உனது அழகு - இனிமை;  
உனது சுகந்தம் - இனிமை.  
உன்னைனைச் சுற்றி  
நாங்கள் கூடுகிறோம் -  
ஒரே மக்களாக!  
ஒரே தேசமாக!  
அமைதி, நீதி, சுதந்திரம் இவற்றுடன்  
எம் நேசத்துக்குரிய தேசமே,  
இறைவன் நின்னை ஆசீர்வதிக்கட்டும்  
என்றும் என்றென்றும். | } |
| --- | --- | --- |
# பெரியசாமி

**பெரியசாமி ** என்ற தலைப்பில் உள்ள கட்டுரைகள்:  
- மாசி பெரியசாமி - நாட்டார் தெய்வம்
- என். கே. கே. பெரியசாமி - தமிழக அரசியல்வாதி
- இ. பெரியசாமி - தமிழக அரசியல்வாதி
- பழனி. பெரியசாமி - தமிழகத் தொழிலதிபர்
- சேசன் பெரியசாமி - மொரிசியசைச் சேர்ந்த தமிழ் இசைக்கலைஞர்
- பெரியசாமி சந்திரசேகரன் - மலையக மக்கள் முன்னணியின் தலைவர்
- ம. ப. பெரியசாமித்தூரன் - தமிழில் கலைக்களஞ்சியம் தொகுத்த அறிஞர்
# கொல்லம் பூரம்

**கொல்லம் பூரம்** *(Kollam Pooram, மலையாளம்: കൊല്ലം പൂരം)* என்பது ஒவ்வோர் ஆண்டும் ஏப்ரல் மாதத்தில் இந்தியாவின் கேரள மாநிலத்தில் உள்ள கொல்லம் நகரில் கொண்டாடப்படும் ஒரு கோயில் திருவிழா ஆகும். மாநிலம் முழுவதிலுமிருந்து பெருவாரியான மக்கள் இத்திருவிழாவில் கலந்து கொண்டு விழாவை சிறப்பிக்கின்றனர். கொல்லம் ஆசிரமத் திடலில் உள்ள கிருட்டிணசுவாமி ஆலய ஆசிரமத்தின் ஆண்டுத்திருவிழாவாக கொல்லம் பூரம் கொண்டாடப்படுகிறது. தற்போது இத்திருவிழா, ஒரு தேசியத் திருவிழாவாக கருதப்பட்டு நாடெங்கிலுமுள்ள மக்களை கொல்லம் நகரை நோக்கி ஈர்த்துள்ளது.  
விழாவில் குடமாட்டம் நிகழ்விற்காக 30 யானைகள், பதினைந்துப் பதினைந்து யானைகள் கொண்ட இரண்டு குழுக்களாகப் பிரிக்கப்படும். ஒரு குழு தாமரைக்குளம் சிறீ மகாகணபதி ஆலயத்தின் சார்பாகவும் மற்றொரு குழு புதியகாவு பகவதி ஆலயம் சார்பாகவும் பங்கேற்கும். வண்ணவண்ணக் குடைகளுடன் நிகழும் இக்குடமாட்ட நிகழ்வு பாரம்பரிய மேள இசையுடன் நடைபெறுகிறது . இதைத் தொடர்ந்து கண்ணைக் கவரும் வான வேடிக்கை பெரிய அளவில் நடைபெறுகிறது.
# கொல்லம் பூரம்

## இவற்றையும் காண்க

- கொல்லம்
- திரிச்சூர் பூரம்
- குடியரசுத் தலைவர் கோப்பை படகுப் போட்டி
- கொல்லம் கடற்கரை
# சிதம்பர பாரதி

**சிதம்பர பாரதி** ஓர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். 1957 ஆம் ஆண்டில் நடைபெற்ற தமிழ்நாடு சட்டமன்றத் தேர்தலில் இந்திய தேசிய காங்கிரசின் வேட்பாளராகப் போட்டியிட்டு வெற்றி பெற்றார்.
# சிதம்பர பாரதி

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1957 | மானாமதுரை | இந்திய தேசிய காங்கிரசு | } |
# தேஷ் பகத் பல்கலைக்கழகம், மண்டி கோபிந்த்கர்

**தேஷ் பகத் பல்கலைக்கழகம்** (*Desh Bhagat University (DBU*) எனும் இந்த தனியார் பல்கலைக்கழகம், இந்திய பஞ்சாப் மாகாணத்தின் பதேகாட் சாகிப் மாவட்டத்திலுள்ள மண்டி கோபிந்த்கர் என்னும் ஊரின் அம்லோ சாலையில் அமைந்துள்ளது. பஞ்சாப் அரசு சட்டத்தின் கீழ் நடைமுறைக்கு வந்த இப்பல்கலைக்கழகம், சுதந்திர போராட்ட வீரர் லால் சிங் ஜி (*Sr. Lal Singh Ji*) என்பரின் நினைவாக 1996-ம் ஆண்டு, டாக்டர் "ஜோரா சிங்" (*Dr. Zora Singh*) என்பவரால் நிறுவப்பட்டது.
# கே. சீமைச்சாமி

**கரு. சீமைச்சாமி** ஓர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். 1962 மற்றும் 1967 ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் சுதந்திராக் கட்சியின் வேட்பாளராகப் போட்டியிட்டு வெற்றி பெற்றார்.
# கே. சீமைச்சாமி

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1962 | மானாமதுரை | சுதந்திராக் கட்சி | 54.62 |  |
| 1967 | மானாமதுரை | சுதந்திராக் கட்சி | 44.42 | } |
# பிரிட்சு ஜெர்னிகி

**பிரிட்சு செர்னிக்கி** (*Frits Zernike*, சூலை 16, 1888 – மார்ச்சு 10, 1966) என்பவர், டச்சு இயற்பியலாளராகவும், 1953-இல் இயற்பியலுக்கான நோபல் பரிசு வென்றவராகவும் அறியப்படுகிறார். இயல் நிலைக்கு மாறாக நுண்ணோக்கி (*Phase-contrast microscopy*) எனும் கருவியை கண்டுபிடித்தது இவரின், குறிப்பிடத்தக்க கண்டுபிடிப்பாகும்.
# பிரிட்சு ஜெர்னிகி

## பிறப்பு

பிரிட்சு செர்னிக்கி, வட மேற்கு ஐரோப்பாவில் அமைந்துள்ள நெதர்லாந்து நாட்டின் தலைநகரான ஆம்ஸ்டர்டம் நகரில், 1888-ஆம் ஆண்டு, யூலை 16-ஆம் நாளன்று, பிறந்தவர். தந்தையும் (*கார்ல் ஃபிரடெரிக் ஆகஸ்டு செர்னிக்கி "(Carl Frederick August Zernike*)", தாயும் "(*அன்சி தீபெரின்க் (Antje Dieperink*)" கணித ஆசிரியர்களாக அமைந்திருந்த செர்னிக்கிகிக்கு, தனது தந்தையை போலவே இவருக்கும் இயற்கையாகவே இயற்பியலில் ஆர்வம் அதிகரித்திருந்தது.
# பிரிட்சு ஜெர்னிகி

## கல்வி

தனது ஆரம்ப பள்ளிப் படிப்பை சொந்த ஊரிலேயே முடித்த பிரிட்சு, பெற்றோருடன் இணைந்து மிகவும் சிக்கலான கணக்குகளுக்கு தீர்வுக் கண்டார். பள்ளியில் வரலாறு, உள்ளிட்ட மற்ற பாடங்களில் அவருக்கு சிறிதும் ஈடுபாடு இல்லை என்றாலும், அறிவியல் பாடங்களில் முதல் மாணவனாக திகழ்ந்தார். ஆம்ஸ்டர்டம் பல்கலைக்கழகத்தில் வேதியியல், கணிதம், மற்றும் இயற்பியல் பயின்ற செர்னிக்கி, நிகழ்தகவு (*Probability*) கோட்பாடுகள் குறித்த ஆய்வுக் கட்டுரைக்காக 1908-இல் தங்கப் பதக்கம் வென்றவர்.
# பிரிட்சு ஜெர்னிகி

## ஒளியியல் ஆய்வுகள்

1908-ஆம் ஆண்டில், பால்மிளிர்வு (Opalescence) குறித்த விரிவான ஆய்வுக்காக டச்சு அறிவியல் சங்கம் இவருக்கு தங்கப் பதக்கம் அறிவித்தது. அத்தங்கப் பதக்கக்கத்திற்கு பதிலாக, பணமாக பெற்று, அத்தொகையை தனது பரிசோதனைகளுக்கும், முனைவர் பட்ட ஆராய்ச்சிகளுக்கும் செலவிட்டார். பின்னர், 'கிரானிங்கன்' பல்கலைக்கழகப் பேராசிரியர் ஒருவரது அழைப்பை ஏற்று அவருக்கு உதவியாளராகப் பணியாற்றினார். அங்கு கணித இயற்பியல் விரிவுரையாளராக நியமிக்கப்பட்ட அவர், தொலைநோக்கி கண்ணாடிகளின் பிழைகள் குறித்து ஆராய்ந்தார்.
# பிரிட்சு ஜெர்னிகி

## கண்டுபிடிப்புகள்

சிறுவயது ஓய்வு நேரத்தை பல பரிசோதனைகளுக்கே பயன்படுத்திய செர்னிக்கி, பல இயற்பியல் கருவிகளை தனது சேமிப்பிலிருந்து வாங்கி, பரிசோதித்து அவை குறித்து அறிந்துகொண்டார். கண்ணாடி, கண்ணாடி கற்கள், வண்ணங்கள் குறித்த ஆய்வில் மிகவும் ஆர்வம் கொண்டிருந்த அவர். வண்ணப் புகைப்படக் கள ஆராய்ச்சியிலும் ஈடுபட்டு, அதற்குரிய பண வசதி இல்லாததால், புகைப்பட சோதனைகளுக்குத் தேவையான ஈதரை தானாகவே உருவாக்கிக்கொண்டார். மேலும் தனது ஆராய்ச்சிகள் மூலம் புகைப்பட படப்பெட்டி (கேமரா(*Camera*), சிறிய வானியல் கண்காணிப்பு கருவி உள்ளிட்டவற்றை உருவாக்கினார்.
# பிரிட்சு ஜெர்னிகி

## மேம்பாடுகள்

1915-இல் ஆம்ஸ்டர்டாம் பல்கலைக்கழகத்தில் முனைவர் பட்டம் பெற்ற பிரித்சு, பார்வைத் திறன் குபற்றிய ஆய்வுகளில் ஈடுபட்டார். மேலும், நிறமாலை (*Spectrum*) வரிகள் குறித்து ஆராய்ச்சி மேற்கொண்டதோடு, அதன் அடிப்படையில் ‘பேஸ் கான்ட்ராஸ்ட் மைக்ரோஸ்கோப்’ (*Phase-contrast microscopy*) கருவியை மேம்படுத்தினார். 1933-இல் வேஜெனிங்கன் (*Wageningen*) நகரில் நடந்த இயற்பியல், மருத்துவ மாநாட்டில், ‘பேஸ் கான்ட்ராஸ்ட் மைக்ரோஸ்கோப்’ தொழில்நுட்பத்தை விளக்கிக் கூறிய அவர், அதே முறையை ஒளியியல் வில்லைகளின் (*Convex lens*) திறனை சோதிக்கவும் பயன்படுத்தினார். மேலும், தன் மாணவர்களுடன் இணைந்து, லென்ஸ் முறைகளின் பிறழ்ச்சிகளால் ஏற்படும் பிரச்சினைக்குத் தீர்வு கண்டார்.
# பிரிட்சு ஜெர்னிகி

## நன்மதிப்புகள் மற்றும் விருதுகள்

லண்டன் அரச கழகத்தின் (*The Royal Society of London*) ராம்ஃபோர்ட் பதக்கம், நெதர்லாந்து கலை, அறிவியலுக்கான றோயல் அகாடமி, றோயல் சொசைட்டி உள்ளிட்ட பல அமைப்புகளின் உறுப்பினராக இருந்துள்ள செர்னிகி, பேஸ் கான்ட்ராஸ்ட் மைக்ரோஸ்கோப் (*Phase Contrast Microscope*) என்ற மகத்தான கண்டு பிடிப்புக்கு உடனடியாக வரவேற்போ, அங்கீகாரமோ பெற இயலவில்லை. பல ஆண்டுகளுக்குப் பிறகு, 1941-இல் இரண்டாம் உலகப் போருக்காக செருமனியில் அதிக எண்ணிக்கையில் 'ஒளி மாறுபாடு நுண்ணோக்கி' உற்பத்தி செய்யப்பட்டு, அதன் பின்னர்தான் இவரது புகழ் பரவியது. இறுதிவரை பல்வேறு ஆய்வுகளில் ஈடுபட்ட பிரிட்ஸ் செர்னிகிக்கு 1953-இல் இயற்பியலுக்கான நோபல் பரிசு கிடைத்தது.
# பிரிட்சு ஜெர்னிகி

## இறப்பு

ஒர்ன்ஸ்டீன் செர்னிக்கி சமன்பாடு, செர்னிக்கி பல்லுறுப்புக் கோவைகளாகக் காரணியாக்கம், இயல் நிலை ஒளி மாறுபாடு நுண் நோக்கி, போன்ற பற்பல மூலங்களையும், கருவிகளையும், குறிப்பாக, "பேஸ் கான்ட்ராஸ்ட் மைக்ரோஸ்கோப்" (Phase Contrast Microscope) எனும் ஒளி மாறுபாடு நுண்ணோக்கியையும் கண்டறிந்து, அதற்கான 1953-இல் இயற்பியல் நோபல் பரிசையும் வென்ற பிரிட்சு செர்னிகி, நெதர்லாந்தின், அமெர்சுபூர்ட் என்ற மாநகரில், 1966-ஆம் ஆண்டு, மார்ச்சு 10-ஆம் நாளில், தனது 77-வது அகவையில், காலமானார்.
# த. சோணையா

**த. சோணையா** (*T. Soniah*) என்பவர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். 1971 ஆம் ஆண்டில் நடைபெற்ற தமிழ்நாடு சட்டமன்றத் தேர்தலில் திராவிட முன்னேற்றக் கழகத்தின் வேட்பாளராகப் போட்டியிட்டு வெற்றி பெற்றார்.
# த. சோணையா

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1971 | மானாமதுரை | திமுக | 55.41 | } |
# பாபர் கால்சா

**அனைத்துலக பாபர் கால்சா (*<small>Babbar Khalsa International* [BKI]</small>)** (, <small></small><span title="Representation in the International Phonetic Alphabet (IPA)">[bəbːəɾ xɑlsɑ]</span>), என்றழைக்கப்படும் **பாபர் கால்சா** என்பது இந்தியாவில் இயங்கிவரும் ஒரு காலிஸ்தானி தீவிரவாத அமைப்பாகும். இந்திய அரசும் பிரித்தானிய அரசும் இதனை ஒரு தீவிரவாத இயக்கமாகக் கருத, இதன் ஆதரவாளர்கள் இதனை ஒரு எதிர்ப்பு இயக்கமாகக் கருதுகின்றன. இவ்வமைப்பு பஞ்சாப் கிளர்ச்சியில் முக்கியப் பங்கு வகித்தது. நிரங்காரி வகுப்பினருடனான மோதலில் பல சீக்கியர்கள் கொல்லப்பட்டதைத் தொடர்ந்து இவ்வமைப்பு 1978-இல் துவங்கப்பட்டது. 1980-களில் பஞ்சாப் கிளர்ச்சி முழுதும் முனைப்பாகச் செயல்பட்டது, ஆனால் 1990-களில் இதன் மூத்த உறுப்பினர்கள் பலர் காவல் துறையினரின் போலி மோதல் கொலைகளில் கொல்லப்பட்டதால் செல்வாக்கு இழந்தது.
# பாபர் கால்சா

## உருவாக்கம்

*பாபர் கால்சா* என்ற பெயர் 1920-இல் பிரித்தானிய காலனி ஆதிக்கத்தை எதிர்த்துப் போராடிய பாபர் அகாலி இயக்கத்தில் இருந்து பெறப்பட்டது. நவீன கால பாபர் கால்சா 1978 ஏப்ரல் 13 அன்று, நிரங்காரி வக்குப்பின் ஒரு கூட்டத்திற்கும் அதனை எதிர்த்த அகண்ட கிர்தானி ஜாதா<nowiki/>வைச் சேர்ந்த அம்ரிததாரி சீக்கியர் குழு ஒன்றிற்கும் நடைபெற்ற இரத்தக் களரியில் துவக்கம் கண்டது. இச்சணடையில் பதிமூன்று கலகக்காரர்கள் கொல்லப்பட்டனர். நிரங்காரி தலைவர் மீது தொடுக்கப்பட்ட குற்ற வழக்கை அவர் அவ்வழக்கை ஹரியானா மாநிலத்திற்கு மாற்றிக் கொள்ள, அங்கு அடுத்த ஆண்டு வழக்கில் இருந்தும் விடுவிக்கப் பெற்றார். விளைவாக, அகாலி கட்சியினின்று வெளியில் சீக்கிய செருக்கிற்கு புது இயக்கங்களுக்கு வழி கோலப்பட்டது, மேலும் அரசும் நீதித்துறையும் சீக்கியத்தின் எதிரிகளைத் தண்டிக்காது போனால் சீக்கியர்களின் மரணத்திற்கு பழி தீர்க்கும் பொருட்டு நீதிக்குப் புரம்பான செயல்களை மேற்கொள்வதும் நியாயமானதே என்ற கோப உணர்வு தூண்டப்பட்டிருந்தது. தல்விந்தர் சிங் பார்மர் தோற்றுவித்த பாபர் கால்சா, இத்தகைய எண்ணத்தைப் பரப்பிய கருவிகளுள் முதன்மையான ஒன்று.  
அப்பாவிகள் என்று சீக்கியர்களால் கருதப்பட்ட முன்பு குறிக்கப்பட்டுள்ள பதின்மூன்று பேரின் மரணத்திற்குப் பொறுப்பான நிரங்காரி பாபா குர்பச்சன் சிங் 1980, ஏப்ரல் 20 அன்று சுட்டுக் கொல்லப்பட்டார். இக்கொலையை ஒப்புக்கொண்டு ரஞ்சித் சிங் என்பவர் சரணடைந்தார். பஞ்சாப்பில் இந்திய ஆட்சியை எதிர்த்துப் போராடும் பல சீக்கிய தீவிரவாத இயக்கங்களிலும் பாபர் கால்சா மிகவும் கண்டிப்பானதும், ஆபத்தானதும், ஆயுதம் நிறைந்ததும் என்று கருதப்படுவது. மற்ற தீவிரவாத இயக்கங்கள் போராட்டக் காலங்களில் சீக்கியக் கோட்பாடுகளைக் கடைபிடிப்பதில் சற்று இளக்கமாக இருக்கையில் பாபர் கால்சா மட்டும் தனித்து நின்று, கால்சா சகோதரத்துவ கோட்பாடுகளை மிகுந்த கண்டிப்புடன் வலியுறுத்தியது. சி. கிறிஸ்டின் ஃபேரின் கூற்றுபடி, சீக்கியக் கொள்கைகளைப் பரப்புவதில் மூலாதாரக் காலிஸ்தான் இயக்கத்தைக் காட்டிலும் பாபர் கால்சா தீவிரமாக இருந்தது
# பாபர் கால்சா

## செயல்பாடுகள்

### 1980-கள்

நவம்பர் 19, 1981 அன்று, ஜலந்தரைச் சேர்ந்த காவல்துறை ஆய்வாளர் பிரீதம் சிங் பாஜ்வா மற்றும் காவலர் சூரத் சிங் ஆகிய இருவரும் சுட்டுக் கொல்லப்பட்டனர். அன்று காலை லூதியானா மாவட்டத்தில் உள்ள தாஹேரு கிராமத்தில் ஒரு வீட்டில் பதுங்கியிருந்த தீவிரவாதிகள் அனைவரும் தப்பிக்கையில் இச்சம்பவம் நிகழ்ந்தது. முதல் தகவல் அறிக்கையில் (FIR) வாத்வா சிங் (தற்போது பாகிஸ்தானிலிருந்து பாபர் கல்சாவினை வழி நடத்துபவர்), தல்விந்தர் சிங் பார்மர், அமர்ஜித் சிங் நிஹங், அமர்ஜித் சிங் (தலைமை காவலர்), சேவா சிங் (தலைமை காவலர்) மற்றும் குர்நாம் சிங் (தலைமை காவலர்). இச்சம்பவத்தினால் பாபர் கல்சாவும் அதன் அப்போதைய தலைவரான தல்விந்தர் சிங் பார்மரும் பேர்பெற்றனர்.  
ஏர் இந்தியா 182 விமான வெடிப்பு தொடர்பாக, 1985-இல் பார்மரும் இந்தர்ஜித் சிங் ரேயத்தும் கனடா அரசு குதிரையேற்றக் காவல் படையினரால் [Royal Canadian Mounted Police (RCMP)] முதன்முறையாகக் கைது செய்யப்பட்டனர். அனைத்து குற்றச்சாட்டுகளிலிருந்தும் பார்மர் விடுவிக்கப்பட்டார். ரேயத் உரிமமின்றி துப்பாக்கி வைத்திருந்த குற்றத்திற்காக $2000 கப்பம் விதிக்கப்பட்டு கண்கானிப்பில் வைக்கப்பட்டார்.  
ஏர் இந்தியா 182 விமான குண்டு வெடிப்பினைப் புலனாய அமைக்கப்பட்ட விசாரனைக் குழு தல்விந்தர் சிங் பார்மர் தான் ஏர் இந்தியா விமான குண்டு வெடிப்பு சதித் திட்டத்தின் தலைவரென நம்பப்படுவதாகத் தெரிவித்தது வெடிகுண்டினை உருவாக்கியதாக ஒப்புக்கொண்ட இந்தர்ஜித் சிங் ரேயத் மட்டுமே தண்டிக்கப்பட்டார். 1992-இல் இந்தியாவில் பார்மர் கொல்லப்பட்டார்.  
நியூ யார்க்கிலிருந்து பறக்கும் ஏர் இந்திய விமானங்களைக் குண்டு வைத்துத் தகர்க்க முயன்றதற்காக மான்ட்ரியலைச் சேர்ந்த ஐந்து பாபர் கல்சா உருப்பினர்கள் மே 30, 1986 அன்று கைது செய்யப் பட்டனர். செய்தி ஆசிரியர் தாரா சிங் ஹாயரைக் குறிவைத்து அவரது அலுவலகத்திற்குச் சனவரி 1986-இல் வெடிவைக்கப் பட்டது. சில வாரங்களில் ஹாமில்டன் கோவிலைச் சேர்ந்த சீக்கியர்களும் ஏர் இந்திய விமான குண்டுவெடிப்பில் சந்தேகிக்கப்பட்ட தல்விந்தர் சிங் பார்மர் மற்றும் அஜைப் சிங் பாக்ரி ஆகியோர் கைது செய்யப்பட்டனர். அவர்களது தொலைபேசி உரையாடல் பதிவுகளில் நாடாளுமன்றத்தைத் தகர்க்கும் திட்டமும், நாடாளுமன்ற உறுப்பினர்களின் பிள்ளைகளைக் கடத்தும் திட்டங்களும் இடம்பெற்றதைத் தொடர்ந்து கைது செய்யப்பட்டனர். மே 1986-இல், கானடாவிற்கு வருகை தந்த அமைச்சரவை மந்திரி மல்கைத் சிங் சித்து துப்பாக்கி ஏந்திய நால்வரால் சுடப்பட்டு உயிர் மீண்டார்.
# பாபர் கால்சா

## செயல்பாடுகள்

### 1990-கள்

சனவரி 8, 1990-இல், காலித்தான் விடுதலைப் படையி, பாபர் கல்சாவின் துணையோடு, காவல்துறை-துணை-கண்கானிப்பாளர் கோபிந்த் ராமைக் குண்டு வைத்து கொன்றது. சீக்கியகளுக்கெதியான நிந்தனைகளுக்கும் சிறைகளில் சீக்கியப் பெண்கள் வன்கொடுமைகளுக்கு ஆளாவதையும் கண்டிக்கும் விதமாக கோபிந்த் ராம் கொல்லப்பட்டதாகக் கூறப்பட்டது.  
செப்டம்பர் 7, 1991-இல் மொய்ஜியா கிராமத்தின் அருகில் எட்டு பாபர் கல்சா தீவிரவாதிகளுக்கும் மத்திய காவல் படையினருக்கும் மோதல் ஏற்பட்டது. 24 மணி நேரம் தொடர்ந்த மோதலில் மூன்று தீவிரவாதிகள் கொல்லப்பட்டனர்.  
ஆகஸ்டு 31, 1995 அன்று பஞ்சாப் முதலமைச்சர் பியந்த் சிங் பாபர் கல்சாவை சேர்ந்த திலாவர் சிங் பாபரின் தற்கொலைத் தாக்குதலால் சண்டிகர் குடிமைப்பணி வளாகத்தில் படுகொலை செய்யப்பட்டார். இது தொடர்பாக பாபர் கல்சாவைச் சேர்ந்த மேலும் நான்கு சீக்கியர்கள் சுட்டிக்காட்டப்பட்டனர். பியந்த் சிங் சீக்கியர்களுக்கு துரோகம் இழைத்ததற்காகக் கொல்லப்பட்டதாக பாபர் கல்சா கோரியது.
# பாபர் கால்சா

## செயல்பாடுகள்

### 2010-கள்

பஞ்சாப்பில் சூலை 2010-இல் சீக்கிய தலைவர் ஒருவரின் கொலை தொடர்பாக நான்கு சர்வதேச பாபர் கல்சா உறுப்பினர்கள் கைது செய்யப்பட்டு பின்னர் விடுவிக்கப்பட்டனர்.  
1983 வரை மறைவிலிருந்தே செயல்பட்டு வந்தது. முன்னாள் இராணுவ வீரர்கள், காவல் துறையினர் மற்றும் மத அமைப்புகளைச் சேர்ந்தவர்களை இவ்வமைப்பு அடக்கியிருந்தது. கனடாவின் சிபிசி பிணையமும் பார்மர் இறப்பதற்கு முன் சில நேரம் காவலில் இருந்ததாக அறிவித்தது.  
தொண்ணூறுகளில் பின்னடைவுகளைச் சந்தித்தபோதும், பாபர் கால்சா, இன்றளவும் தலைமறைவாகச் செயல்பட்டு வருகிறது. எனினும் முன்பிருந்த முனைப்பின்றியே செயல்படுகிறது. இயக்கத்தின் தற்போதைய தலைமை வாதவா சிங் பாபரிடம் உள்ளது. 2007 அக்டோபரில் லூதியானாவில் 7 பேர் மரணத்திற்கும் 32 பேர் காயத்திற்கும் காரணமான சிங்கார் திரையரங்க வளாகக் குண்டுவெடிப்பிற்கு பாபர் கால்சா காரணமாக இருக்கலாம் என்று காவல்துறையால் சந்தேகிக்கப்படுகிறது.
# பாபர் கால்சா

## இவற்றையும் காண்க

- சுக்தேவ் சிங் பாபர்
- ஜகத் சிங் அவாரா
- தல்விந்தர் சிங் பார்மர்
- மலகார் சிங் பாபர்
- திலவார் சிங் பாபர்
# ஹோலிகா தகனம்

**ஹோலிகா தகனம்** அல்லது **ஹோலிகா எரிப்பு** (*Holika Dahan*) என்பது ஹோலிப் பண்டிகைக்கு முதல் நாள் மாலை கொண்டாடப்படும் இந்துப் பண்டிகையாகும். இந்துசமயப் புராணங்களின்படி, பிரகலாதனைக் கொல்வதற்காக இரணியகசிபுவின் தூண்டுதலால் ஹோலிகா மேற்கொண்ட முயற்சியில் அவளே எரிந்து மாண்டுபோனாள். இந்நிகழ்ச்சியின் அடையாளமாக ஹோலிகா தகனம் கொண்டாடப்படுகிறது.
# ஹோலிகா தகனம்

## முக்கியத்துவம்

பிரகலாதன் கதையோடு இணைந்த பல நிகழ்வுகள் இருந்தாலும் ஹோலிகாவை எரிப்பதுதான் ஹோலியுடன் இணைக்கப்படுகிறது. ஹோலிக்கு முதல் நாள் இரவில் கொண்டாடப்படும் தீமூட்டல் மூலம் ஹோலிகா எரிக்கப்படுவதாகக் கொள்ளப்படுகிறது. ஹோலிகா தகனத்திற்குப் பின்னணியில் உள்ள பிரகலாதன் கதை, அசைக்கமுடியாத இறைநம்பிக்கையால் ஒருவருக்கு நேரும் கேடுகளை நிச்சயமாக வெல்ல முடியும் என்பதை வலியுறுத்தும்வண்ணம் அமைந்துள்ளது.  
வட இந்தியா, நேபாளம் மற்றும் தென்னிந்தியாவின் சில பகுதிகளில் ஹோலி நாளுக்கு முந்தைய இரவில் சிதைமூட்டி எரிக்கப்படுகிறது. இளைஞர்கள் பலவிதமான பொருட்களை விளையாட்டாகத் திருடிவந்து ஹோலிகா சிதையிலிடுவர். இந்தியாவின் சில பகுதிகளில் இந்நாள் ”ஹோலிகா” என்றும் அழைக்கப்படுகிறது.
# ஹோலிகா தகனம்

## கொண்டாடுதல்

, 2015]]
;தயாரிப்பு
பண்டிகைக்குப் பல நாட்கள் முன்பிருந்தே பூங்காக்கள், சமுதாயக்கூடங்கள், கோவில்களுக்கு அண்மைப்பகுதிகள் மற்றும் திறந்தவெளிகளில் ஹோலிகா தகனத்திற்குச் சிதை தயாரிக்கத் தேவையான எரிபொருட்களைச் சேகரிக்கத் தொடங்குகின்றனர். சிதையின் உச்சியில் பிரகலாதனைத் தந்திரமாக எரித்துவிடத் திட்டமிட்ட ஹோலிகாவைக் குறிக்கும் உருவபொம்மை உச்சியில் வைக்கப்படுகிறது. வீட்டினுள் மக்கள் வண்ணப்பொடிகள், குடிபானங்கள் மற்றும் பண்டிகைக்கால உணவுவகைகள் வீடுகளில் தயாரித்தோ அல்லது சேகரித்தோ வைக்கப்படுகின்றன.  
;ஹோலிகா தகனம்
ஹோலிக்கு முதல் நாள் மாலையில் சூரிய மறைவின்போது அல்லது மறைவுக்குப்பின் தயார்செய்து வைக்கப்பட்டிருக்கும் சிதையில் தீ மூட்டப்படுகிறது. தீயவற்றை நல்லவை வெல்லும் என்ற கருத்தின் குறியீடாக இச்சடங்கு அமைகிறது. மக்கள் தீயைச் சுற்றி பாடியும் ஆடியும் மகிழ்வர். ஹோலிகா தகனத்திற்கு அடுத்த நாள் வண்ணத் திருவிழாவான ஹோலி கொண்டாடி மகிழப்படுகிறது.
# ஹோலிகா தகனம்

## ஹோலிகா எரிந்துபோனதற்கான காரணம்

ஹோலி கொண்டாடப்படுவதற்கான புராணக்காரணமாக ஹோலிகா தகனம் உள்ளது. ஹோலிகா எரிந்து போனதற்கு பலவிதமான காரணங்கள் நிலவுகின்றன. அவற்றுள் சில:  
- திருமால் உள்ளே வந்ததால் ஹோலிகாவை எரிந்து போனாள்.  
- அடுத்தவர்களுக்கு எந்தவிதத் துன்பமும் செய்யப் பயன்படுத்தக்கூடாது என்ற நிபந்தனையின்பேரில் தான் பிரம்மா ஹோலிகாவுக்கு சக்தியளித்திருந்தார். ஆனால் அவள் பிரகலாதனைக் கொல்வதற்குச் சதிசெய்ததால் அவளது சக்தி பயனில்லாமல் போனது.  
- ஹோலிகா இயல்பாகவே நல்லவள். அவள் அணிந்திருந்த உடைதான் அவளுக்கு சக்தியைத் தரவல்லது. தான் செய்யப்போகும் காரியம் தவறானது என்பதை உணர்ந்த ஹோலிகா அந்த ஆடையைப் பிரகலாதனுக்குத் தந்துவிட்டுத் தான் தீயில் எரிந்து மாண்டாள்.  
- தீயிலிருந்து பாதுகாக்கக் கூடிய ஒரு போர்வையால் தன்னை மூடிக்கொண்டு ஹோலிகா பிரகலாதனை மடியிலமர்த்தியவாறு தீக்குள் இறங்கினா. திருமால் வேகமான காற்றை வீசச் செய்து அப்போர்வையை ஹோலிகாவிடமிருந்து விலகி பிரகலாதனை மூடிக்கொள்ளச் செய்தார். இதனால் பிரகலாதன் காப்பாற்றப்பட்டான், ஹோலிகா தீயில் மாண்டாள்
# இந்தியப் பஞ்சாப் படைப்பிரிவு

இந்தியப் **பஞ்சாப் படைப்பிரிவு** (*Punjab Regiment*) 1947 இல் அன்றைய பிரித்தானிய படையின் 2 ஆம் பஞ்சாப் படைப்பிரிவு கொண்டு உருவாக்கப்பட்டதாகும். இது பல போர்களில் பங்கேற்று வெற்றித் தகைமைகள் பெற்றுத் தந்த, இன்றும் பணிபுரியும், மிகப்பழைய படைப்பிரிவாகும். இது இந்தியப் படையின் மிகவும் பெயர்பெற்ற படைப்பிரிவு ஆகும்.
# பரீத்கோட் இராச்சியம்

**பரீத்கோட் இராச்சியம்** (*Faridkot State*) பிரித்தானியாவின் இந்தியப் பேரரசு காலத்தில் பிரித்தானிய இந்தியாவிற்கு வெளியில் பஞ்சாப் பகுதியில் இருந்த தன்னாட்சி பெற்ற சீக்கிய சுதேச சமஸ்தானம் ஆகும். இது தற்கால பஞ்சாப் மாநிலத்தில் பரித்கோட் மாவட்டத்தின் பகுதியாக உள்ளது.
# பரீத்கோட் இராச்சியம்

## வரலாறு

ஜெய்சல்மேர் இராச்சியத்தை நிறுவிய கபூரா 1643இல் கோட்காபுரா என்ற வேள்புல அரசை நிறுவினார். இது 1743இல் பிரிந்து பரூத்கோட் உருவானது. 1807இல் இரு இராச்சியங்களும் இலாகூரின் சீக்கியப் பேரரசின் கீழ் இருந்தன. ஆனால் 1809இல் இது பிரித்தானியரின் துணைப்படைத் திட்டத்தின் கீழ் பாதுகாப்பில் இருந்தது. இந்த நிலை 1947இல் இந்திய விடுதலை வரை நீடித்தது.  
முதலாம் சீக்கியப் போரின்போது பரீத்கோட்டின் ஆட்சியாளராக இருந்த பகார்கா சிங் பிரித்தானியர்களுடன் இணைந்து சீக்கியபே பேரரசை எதிர்த்தார். இதற்கு கைமாறாக பிரித்தானியர்களால் கோட்காபுராவும் நாபா இராச்சியத்திடமிருந்து கைப்பற்றப்பட்ட பகுதிகளும் இவர்களுக்கு வழங்கப்பட்டது. பெரும் இந்தியக் கிளர்ச்சியின் போதும் பிரித்தானியரை ஆதரித்தனர். 1858இல் பரீத்கோட் ஆட்சியாளர் மன்னராக ஏற்கப்பட்டனர். 11 துப்பாக்கி வணக்கம் வழங்கப்பட்டது.  
1941இல் இந்த மன்னராட்சியின் பரப்பளவு 1652&nbsp;ச.கிமீயாக இருந்தது; மக்கள்தொகை 188,000 ஆக இருந்தது. ராசா அரிந்தர் சிங் (1918-1956) சூலை 15, 1948இல் புதிய இந்திய ஒன்றியத்துடன் இணைய ஒப்பமிட்டார். ஆகத்து 20, 1948இல் உருவான பெப்சு மாநிலத்தின் அங்கமாயிற்று. நவம்பர் 1, 1956இல் பெப்சு மாநிலம் பஞ்சாபு மாநிலத்தில் ஒருங்கிணைக்கப்பட்டது.  
1878-1901 காலகட்டத்தில் பரீத்கோட் சொந்தமான அஞ்சல்துறையும் தனக்கான அஞ்சல் தலைகளை வெளியிடும் உரிமைகளையும் கொண்டிருந்தது.
# பரீத்கோட் இராச்சியம்

## பரீத்கோட் இராச்சியத்தின் ஆட்சியாளர்களின் பட்டியல்

<small>குறிப்பு: பதவிக்காலம் முன்னதாகவும் வாழ்நாள் பிந்தையதாகவும் தரப்பட்டுள்ளன.</small>
- **சர்தார்**
- 1763 - 1782 : அமீர் சிங்
- 1782 - 1798 : மொகர் சிங்
- 1798 - 1804 : கரத் சிங் (+1804)
- 1804 : டால் சிங் (+1804)
- 1804 - 1826 : குலாப் சிங் (v.1797-1826)
- 1826 - 1827 : அத்தர் சிங் (1823-1827)
- 1827 - 1846 : பகார் சிங் (1800-1849)
- **இராசா**
- 1846 - 1849 : பகார் சிங்
- 1849 - 1874 : வாசிர் சிங் (1811-1874)
- 1874 - 1898 : விக்ரம் சிங் (1842-1898)
- 1898 - 1906 : பல்பீர் சிங் (1870-1906)
- 1906 - 1918 : பிரிசேந்தர் சிங் (1896-1918)
- **மகாராசா**
- 1918 - 1918 : பிரிசேந்தர் சிங்
- 1918 - 1948 : அரீந்தர் சிங் (1915-1989)
# பரீத்கோட் இராச்சியம்

## இதனையும் காண்க

- இந்தியாவின் அரசியல் ஒருங்கிணைப்பு
- இந்திய மன்னராட்சி அரசுகளின் பட்டியல்
# பரீத்கோட் இராச்சியம்

## உசாத்துணைகள்

- William Barton: *The princes of India*. Delhi 1983
- Andreas Birken: *Philatelic Atlas of British India*, CD-ROM, Hamburg 2004
- Imperial Gazetteer of India, 2. பதிப்பு 26 தொகுதி, ஆக்சுபோர்டு 1908–1931, இங்கே:
- G. B. Malleson: *An historical sketch of the native states of India*. London 1875, Reprint Delhi 1984
- Subhash Parihar: *Muslim Monuments in a Sikh State.* In: *Islamic Studies*, Vol. 45, No. 2, Sommer 2006, S. 269–293
- Joseph E. Schwartzberg (Hrsg.): *A historical atlas of South Asia*. 2. Auflage, New York/Oxford 1992,
# ஜிஎன்ஏ பல்கலைக்கழகம், பக்வாரா

**ஜிஎன்ஏ பல்கலைக்கழகம்** (*GNA University (DBU*) என்றறியும் இந்த தனியார் பல்கலைக்கழகம், இந்திய பஞ்சாப் மாகாணத்தின் கபூர்தலா மாவட்டத்திலுள்ள பக்வாரா அருகிலுள்ள "சிறீ அர்கோபிந்த்கார்" என்னும் நாட்டுப்புற பகுதியில் அமைந்துள்ளது. தொழில் வளர்ச்சிக்கு வழிவகை செய்யும் பல்கலைக்கழகங்களில் ஒன்றான இப்பல்கலைக்கழகம், பஞ்சாப் அரசு ஒப்புதலின்படி (சட்ட எண்: 17/2014 (*Act no. 17 of 2014*) ஜலந்தரில் உள்ள "எஸ் அமர் சிங் கல்வி அறக்கட்டளை"யால் திட்டமிட்டு ஊக்குவிக்கப்பட்டு 2014-ம் ஆண்டு, நிறுவப்பட்டது.
# நாகர்கள், புராணம்

**நாகர்கள்** (Nāga) (IAST: *nāgá*; Tamil: नाग) சமணம் மற்றும் இந்து சமய புராணங்களில் தெய்வீக சக்தியுள்ள தேவதைகளாக நாகப்பாம்புகள் கருதப்படுகின்றன. ஆண் பாம்புகள் **நாகர்கள்** என்றும் பெண் பாம்புகள் **நாகினி**கள் என்றும் அழைக்கப்படுகின்றன. தேவர்களின் அரசனான இந்திரன், நாகர்களின் நண்பர் ஆவார். பல்லாண்டுகளாக நாக வழிபாடு இந்து சமய வழக்கமாக உள்ளது. நாகங்களை *சர்ப்பம்* என்றும் அழைப்பர். தேவர்களும், அசுரர்களும் அமிர்தத்தைப் பெற திருப்பாற்கடலில், மந்தர மலையை நிறுவிக் கடைவதற்கு வாசுகியைக் கயிறாகப் பயன்படுத்தினர். நாகர்களின் இருப்பிடம் **பாதாள லோகம்** எனப்படுகிறது. இந்தியா, நேபாளம், இலங்கை போன்ற நாடுகளில் நாக பஞ்சமி அன்று நாக வழிபாடு சிறப்பாக நடைபெறுகிறது.
# நாகர்கள், புராணம்

## புராண & மகாபாரம் சிலப்பதிகாரம்

காசிபர் - கத்ரு இணையருக்கு பிறந்த ஆயிரத்திற்கும் மேற்பட்ட நாகங்களில் அதிக சக்தி உடையவர்களில் ஆதிசேஷன், வாசுகி, தட்சகன், மானசா, கார்க்கோடகன் மற்றும் குளிகன் ஆவர்.
- ஆதிசேஷன்: வைகுண்டத்தில் திருமாலின் பஞ்சணையாக காட்சியளிக்கிறார்.
- வாசுகி: திருப்பாற்கடலை கடையும் போது, வாசுகியை கயிறாகக் கொண்டு தேவர்களும், அசுரர்களும் அமிர்தத்தைப் பெற்றனர். மேலும் வாசுகி நாகம் சிவனின் கழுத்து மாலையாகவும் திகழ்கிறாள்.
- தட்சகன் : தட்சகனும் அவரது மகனும் குடியிருந்த காண்டவ வனத்தை தீயிட்டு அழித்து காண்டவப்பிரஸ்தம் நகரை உருவாக்க காரணமான அருச்சுன்னை பழி வாங்க தட்சகனும் அவர் மகனும் குருச்சேத்திரப் போர் வரை கர்ணனை ஊக்குவித்தனர். நாகங்களைக் கொல்வதற்கான ஜனமேஜயனின் நாக வேள்வியில், நாகங்களின் சகோதரியான ஜரத்காருவிற்கு பிறந்த ஆஸ்திகர் என்ற இளம் வயது முனிகுமாரன் காப்பாற்றி விடுகிறார்.  
- மானசா, வாசுகியின் தங்கை, பாம்புக்கடியிலிருந்து காப்பவள்
- கார்க்கோடகன், பருவ காலங்களை கட்டுப்படுத்துபவர்.
- **காளியன்**, கோகுலத்தில் கண்ணனால் கட்டுப்பட்டவன்.
- உலுப்பி, நாககன்னியான இவள் விரும்பி அருச்சுனனை மணந்து, அரவானை பெற்றேடுக்கிறாள்.
- இடுப்பு வரை மனித உடலும், இடுப்பிற்குக் கீழ் பாம்பு உடல் கொண்ட பதஞ்சலி முனிவர், இலக்குவன், பலராமன் ஆகியோர் ஆதிசேஷனின் அம்சமாக பிறந்தவர்கள் என புராண இதிகாசங்கள் கூறுகிறது.
# நாகர்கள், புராணம்

## நாகர் - கருடர்கள் இனப் போராட்டம்

காசிபர் முனிவருக்கும் - வினதாவுக்கும்பிறந்த கருடப் பறவைகள், நாகர்களின் பிறவிப் பகைவர்கள் ஆவார். ஒரு முறை நாகர்களின் தாயான கத்ருவிடம் அடிமைப்பட்ட கருடப் பறவைகளின் தாய் வினதையை பெரும் முயற்சியால் கருடன் விடுவித்தார்.
# நாகர்கள், புராணம்

## இந்து சமயத்தில் நாக வழிபாடு

வில் நாக வழிபாடு]]  
நாகங்கள் சிவனின் அணிகலன்களாகவும், விஷ்ணுவின் படுக்கையாகவும் காட்சியளிக்கிறது. நாகங்கள் தொடர்பான கதைகள் தெற்கு மற்றும் தென் கிழக்கு ஆசியாவில், குறிப்பாக இந்தியா மற்றும் நேபாள நாடுகளில் பிரபலமாக உள்ளது. இந்தியாவில் நாகங்கள் நல்ல மழை வளம், இனப்பெருக்கம், வெள்ளம், பஞ்சம் ஆகியவற்றுக்கு காரணமானவர்கள் என்றும், ஆறுகள், குளங்கள் போன்ற நீர்நிலைகளை காப்பவர்கள் என்ற நம்பிக்கையுள்ளது. இந்து நம்பிக்கைகளின் படி நாகங்களைக் கொன்றால் அல்லது காயப்படுத்தினால் அவைகளால் மனிதர்களுக்கு தீயது நடக்கும் என்ற நம்பிக்கை உள்ளதால், பெரும்பாலும் வீடுகளில் பாம்புகள் வந்தாலும், அதனைக் கொல்லாமல், பிடித்து காட்டிற்குள் விட்டு விடுவார்கள்.  
ஜாதகத்தில் நாக தோசம் உள்ளவர்கள், அதனை நீக்க நாகத்தை பிரதிட்டை செய்து நாக வழிபாடு செய்வதால் மகப்பேறு, செல்வம் பெறுவதுடன் காரியத் தடைகளும் நீங்கப்படுகிறது என நம்புகிறார்கள்.  
தென்னிந்தியாவில் குழந்தைப்பேறு கிடைக்க வேண்டி, அரசமரமும் வேப்ப மரமும் ஒருசேரக் கூடிய இடத்தில் பிள்ளையாரைச் சுற்றியுள்ள நாக தேவதைகளுக்கு பால், முட்டை போன்றவைகள் படையலிட்டு நாகங்களை வழிபடும் பழக்கம் பல்லாண்டுகளாக உள்ளது.
# நாகர்கள், புராணம்

## நாக இன மக்கள்

- மேலும் இந்தியாவில் கேரளாவில் நாயர் சமூகத்தினர் தங்களை நாகர்களின் வழித்தோன்றல்கள் என அழைத்துக் கொள்கின்றனர்.
- அதே போல் வடகிழக்கு மாநிலங்களில் ஒன்றான நாகலாந்தில் வாழும் மக்கள் தங்களை நாகர் இன மக்கள் என அழைத்துக் கொள்கின்றனர்.
- இலங்கையில் மூத்த குடியாக நாகர் இனம் உள்ளது.
# நாகர்கள், புராணம்

## ஊடகங்களில்

ஊடகங்களில் நாக தேவதைகள் தொடர்பான திரைப்படங்கள், தொலைக்காட்சித் தொடர்கள் வந்து கொண்டிருக்கிறது.
# நாகர்கள், புராணம்

## இதனையும் காண்க

- நாகர் (தமிழகம் மற்றும் இலங்கை)
- நவ நாகங்கள்
- நாக பஞ்சமி
- நாக தோசம்
- நாக வழிபாடு
- கருடன்
# கிருத்தவ மருத்துவக் கல்லூரி, லூதியானா

**கிருத்தவ மருத்துவக் கல்லூரி & மருத்துவமனை** (*The Christian Medical College and Hospital*) லூதியானா, இந்தியா ஆசியாவின் முதல் பெண்களுக்கான மருத்துவக் கல்லூரியாகும். இதனை 1894இல் *டேம் எடித் மேரி பிரவுன்* என்பார் நிறுவினார்.  
1881இல் மருத்துவச் சேவைகளை சகோதரிகள், மார்த்தா ரோசும் கேயும் வழங்கி வந்தனர். இருவரும் இசுக்கொட்லாந்திலிருந்து வந்திருந்த சமயப் பரப்புரையாளர்களும் கல்வியாளர்களும் ஆவர். இவர்களது முன்னோடியானப் பணியே மருத்துவப் பயிற்சிக்கும் உடல்நல கவனிப்பு சேவைகளுக்கும் வித்திட்டது; லூதியானாவின் கிறுத்தவ மருத்துவக் கல்லூரி இந்தப் பணிகளிலிருந்தே தொடங்கியது. 1893இல் இச்சேவைகளில் மருத்துவர் எடித் மேரி பிரவுன் ஈடுபடுத்திக் கொண்டார். 1894இல் இவரும் இவரது கூட்டாளிகளுமாக *வட இந்தியா கிறித்தவ பெண்கள் மருந்தியல் பள்ளி*யைத் துவக்கினார். இதன் நோக்கம் இந்தியக் குடிகளுக்கு, குறிப்பாக பெண்களுக்கு, மருத்துவக் கல்வியும் உடல்நலப் பேணுதல் பயிற்சியும் வழங்குவதாகும். 1894இலிருந்து 1952 வரை படிப்படியாக வளர்ந்து *பெண்கள் கிறித்தவமருத்துவக் கல்லூரி*யாக மாறியிருந்தது. 1952இல் ஆண்களையும் சேர்க்கும் வண்ணம் இதன் பெயர் *கிறித்தவ மருத்துவக் கல்லூரி* என மாற்றப்பட்டது.  
முறையாக சீர்தரப்படுத்தப்பட்ட மேம்பட்ட இளங்கலை மருத்துவம் மற்றும் இளங்கலை அறுவை மருத்துவப் பட்டப்படிப்பு 1953இல் துவங்கப்பட்டது. இக்கல்லூரி சண்டிகரில் உள்ள பஞ்சாப் பல்கலைக்கழகத்திற்கு இணைக்கப்பட்டது. 1964இல் இது மருத்துவ பட்டமேற்படிப்பு கல்விகளுக்கும் மேம்படுத்தப்பட்டது.  
சூலை 1999 முதல் இக்கல்லூரி பாபா பரித் சுகாதார அறிவியல் பல்கலைக்கழகத்துடன் இணைக்கப்பட்டுள்ளது.
# கிருத்தவ மருத்துவக் கல்லூரி, லூதியானா

## நூற்துணை

- Francesca French, *Miss Brown's hospital: the story of the Ludhiana Medical College and Dame Edith Brown, O.B.E., its founder*, London: Hodder and Stoughton, 1954.
# குரு காசி பல்கலைக்கழகம், தல்வாண்டி சாபோ

**குரு காசி பல்கலைக்கழகம்** (*Guru Kashi University (GKU*) (*பஞ்சாபி:ਗੁਰੂ ਕਾਸ਼ੀ ਯੂਨੀਵਰਸਿਟੀ*) என்றறியப்படும் இந்த தனியார் பல்கலைக்கழகம், இந்திய பஞ்சாப் மாகாணத்தின் பட்டிண்டா மாவட்டத்திலுள்ள தல்வாண்டி சாபோ எனும் நகர்ப்புற பகுதியில் சர்துல்கர் செல்லும் சாலையில் அமைந்துள்ளது. பஞ்சாப் மாநிலத்தின் சட்டமன்ற சட்டத்தின் (*பஞ்சாப் சட்ட எண் 37/2011*) கீழ் நிறுவப்பட்டுள்ள இப்பல்கலைக்கழகம், அனைத்து மட்டங்களிலும், மற்றும் அனைத்து துறைகளிலும், உயர்கல்வி (தொழில்முறை, மருத்துவம், தொழினுட்பம், மற்றும் பொதுக்கல்வி உட்பட) வழங்கும் நோக்குடன் 2011-ம் ஆண்டு, தொடங்கப்பட்டது.
# மேலாண்மையும் தொழினுட்பத்தினதும் பிராந்திய நிறுவனம்

**மேலாண்மை மற்றும் தொழில்நுட்ப பிராந்திய நிறுவனம்** (*Regional Institute of Management and Technology (RIMT*) என்றறியும் இந்த தனியார் கல்வி நிறுவனம், இந்திய பஞ்சாப் மாகாணத்தின் பதேகாட் சாகிப் மாவட்டத்திலுள்ள மண்டி கோபிந்த்கர் எனும் நகர்ப்புற பகுதியின் அம்பாலா – லூதியானாவை இணைக்கும் இந்திய தேசிய நெடுஞ்சாலை 1-ல் (*NH 1*) அமைந்துள்ளது. 2001-ம் ஆண்டு துவக்கப்பட்ட இக்கல்வி நிறுவனம், "சிறீ ஓம் பிரகாஷ் பன்சால் கல்வி மற்றும் சமூக நல அறக்கட்டளை" வழிகாட்டலின் கீழ் நிறுவப்பட்டதாகும். பொறியியல் மற்றும் மேலாண்மைக் கல்வியை வழங்கிவரும் ஒரு தனியார் நிறுவனமான இது, ஐ. கே. குஜரால் பஞ்சாப் தொழினுட்ப பல்கலைக்கழகம் (*IKGPTU*), மற்றும் அகில இந்திய தொழில்நுட்பக் கல்விக் குழுவை (*AICTE*) சார்ந்ததாகும்.
# யுரேனியம்(IV) ஐதரைடு

**யுரேனியம்(IV) ஐதரைடு** *(Uranium(IV) hydride)* என்பது UH<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். யுரேனியம் மற்றும் ஐதரசன் சேர்ந்து இந்த உலோக ஐதரைடு சேர்மம் உருவாகிறது. சீரொளியால் வெட்டப்பட்ட யுரேனியம் அணுக்கள் ஈரைதரசனுடன் சேர்ந்து விளைபொருள் திட ஆர்கனால் யுரேனியம்(IV) ஐதரைடாகப் பிடிக்கப்படுகிறது என சோட்டர் 1997 ஆம் ஆண்டில் அறிவித்தார்.
இச்சேர்மத்தின் கட்டமைப்பு தொடர்பான பணிகள் அகச்சிவப்பு நிறமாலை ஆதாரங்களைப் பயன்படுத்தி மேற்கொள்ளப்பட்டன. அடர்த்தி சார்பு பகுப்பாய்வு கணக்கீடுகள் இப்பணிகளுக்கு பெரிதும் உறுதுணையாய் இருந்தன. நான்முகம் சார்ந்த (Cs) கட்டமைப்பு கொண்டதாக யுரேனியம்(IV) ஐதரைடின் கட்டமைப்பு இருக்கிறது. இரண்டு ஐதரசன் மூலக்கூறுகளுக்கிடையில் யுரேனியம் அடுத்தடுத்து நுழைக்கப்படும் பொழுது இச்சேர்மம் உருவாகிறது.
:U + H<sub>2</sub> → UH<sub>2</sub>
:UH<sub>2</sub> + H<sub>2</sub> → UH<sub>4</sub>
மேலும் ஐதரசனுடன் வினைபுரியும் போது மட்டுமே ஈரைதரசனின் கலப்புத் தொகுதி சேர்மங்கள் உருவாகின்றன UH4(H2)n (1 ≤ n ≤ 6).
# சாண்ட் பாபா பாக் சிங் பல்கலைக்கழகம்

**சாண்ட் பாபா பாக் சிங் பல்கலைக்கழகம்** *(Sant Baba Bhag Singh University (SBBSU)* எனும் இந்த தனியார் பல்கலைக்கழகம், இந்திய பஞ்சாப் மாகாணத்தின் ஜலந்தர் அருகிலுள்ள அதம்பூர் தோபா என்னுமிடத்தில் அமைந்துள்ளது. 2015 ஆம் ஆண்டு துவக்கப்பட்ட இப்பல்கலைக்கழகம், "சாண்ட் பாபா பாக் சிங்" (*Sant Baba Bhag Singh*) நினைவு அறக்கட்டளை சங்கத்தின் சார்பாக, செயல்மிகு சாண்ட் பாபா மல்கித் சிங் (*Sant Baba Malkit Singh*) என்பவர் தலைமையின் கீழ் நிறுவப்பட்டதாகும்.
# சாண்ட் பாபா பாக் சிங் பல்கலைக்கழகம்

## செயற்பாடுகள்

சலந்தர் மாவட்டத்தில் உள்ள, ஆதம்பூர் அருகே உள்ள தேரா சாந்த் புரா சப்பாரின் சுற்றுப்புறத்தில் வசிக்கும் மக்களுக்கு, சாந்த் பாபா மால்கித் சிங் ஜியின் துடிப்பான தலைமையின் கீழ், "சாந்த் பாபா பாக் சிங் நினைவு அறக்கட்டளை" இன்றியமையாத உள்கட்டமைப்பு வசதிகளை வழங்கி வருகிறது. இதில் பாலங்கள் கட்டுவது, சாலைகள் அமைப்பது மற்றும் கிராமங்களுக்கு தெரு விளக்குகளை வழங்குவது ஆகியவை அடங்கும். மேலும் இந்த அறக்கட்டளை 2003 ஆம் ஆண்டு, SBBS பொறியியல் மற்றும் தொழில்நுட்ப நிறுவனத்தை நிறுவுவதன் மூலம் முறையான கல்வியை வழங்கத் தொடங்கியது. இதைத் தொடர்ந்து 2004 ஆம் ஆண்டு, SBBS சர்வதேசப் பள்ளி, 2005 ஆம் ஆண்டு, SBBS கல்வி நிறுவனம், SBBS நர்சிங் நிறுவனம், 2010 ஆம் ஆண்டு SBBS ஆராய்ச்சி மற்றும் மேம்பாட்டு மையம், மேலும் பிஞ்சோன் எனும் கிராமத்தில் 2011 ஆம் ஆண்டு, SBBS முதுகலை கல்லூரி மற்றும் SBBS பொதுப் பள்ளி, ஆகியவை நிறுவப்பட்டன. 2003 ஆம் ஆண்டு முதல் கல்ராவில் உள்ள குருநானக் சத் சங்கத் அறக்கட்டளையின் மருத்துவமனை மூலம் கிராமப்புற சுகாதாரப் பராமரிப்பு வழங்கப்பட்டு வருகிறது என கூறப்படுகிறது.  
"ஒவ்வொரு குழந்தையும் கல்வி கற்கவும், அறிவையும் ஞானத்தையும் பெறவும் ஊக்குவிக்கவும், மகிழ்ச்சியான, வெற்றிகரமான மற்றும் அர்த்தமுள்ள வாழ்க்கையை நடத்தும் கலையைக் கற்றுக்கொள்ளவும்" என்ற தொலைநோக்குப் பார்வையை நிறைவேற்றும் வகையில், இந்த நிறுவனங்கள் அனைத்தும் கல்வித் துறையில் தங்கள் இருப்பை நிலைநிறுத்தி, 2014 ஆம் ஆண்டு சாந்த் பாபா பாக் சிங் பல்கலைக்கழகச் சட்டத்தின் கீழ் நிறுவப்பட்ட சாந்த் பாபா பாக் சிங் பல்கலைக்கழகத்தில் மலர்வதற்கு வழிவகுத்தன.  
இந்த நிறுவனங்கள் கல்வித் துறையில் குறிப்பிடத்தக்க பங்களிப்புகளைச் செய்துள்ளன, இதற்கு சான்றாக சிறந்த முடிவுகள் மற்றும் வேலைவாய்ப்பு பதிவுகள் மூலம். மாணவர்களின் தேவைகளைப் பூர்த்தி செய்யும் அதிநவீன உள்கட்டமைப்பு, மாசு இல்லாத மற்றும் போதைப்பொருள் இல்லாத வளாகம், கற்பிப்பதில் சிறந்து விளங்குவதில் கவனம் செலுத்துதல் மற்றும் NCC, NSS, தொழில்துறை வருகைகள் மற்றும் கல்வி நிறுவனங்களிடையே விளையாட்டுகளில் குறிப்பிடத்தக்க இருப்பு உள்ளிட்ட இணை பாடத்திட்டம் மற்றும் பாடநெறி நடவடிக்கைகளில் மாணவர்கள் மற்றும் ஆசிரியர்களின் தீவிர ஈடுபாடு - நெறிமுறை மதிப்புகளை உள்வாங்கும் கலாச்சாரத்துடன், சாண்ட் பாபா பாக் சிங் பல்கலைக்கழகம் தரமான கல்விக்கு ஒரு சிறந்த தேர்வாகும் எனக் கூறப்பட்டுள்ளது.
# 1589

ஆண்டு **1589** (**MDLXXXIX**) கிரெகொரியின் நாட்காட்டியில் ஒரு ஞாயிற்றுக்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது புதன்கிழமையில் ஆரம்பமான ஒரு சாதாரண ஆண்டாகும். 1582 இற்குப் பின்னரும் உலகின் பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.